VEGA præsenterer

**High On Fire får væggene til at skælve i VEGA**

Pak ørepropperne og gør klar til at blive revet rundt, når heavy metal-hovederne i High On Fire uddeler musikalske tæsk søndag 22. november i Lille VEGA.

Kongen af rockvokal, legendariske og fandenivoldske. Der bliver ikke sparet på de rosende tillægsord, når amerikanske High On Fire bliver beskrevet af anmeldere og fans. Kombinationen af den karismatiske frontmand Matt Pike, tromme-dynamoen Des Kensel og bassisten Jeff Matz er en sikker vinder, hvis man vil have heavy metal for fuld hammer.

Bandet har netop udgivet nyt materiale i form af det syvende studiealbum, *Luminiferous*. Danske Devilution giver albummet 4/5 og kalder det trioens bedste i flere år. Amerikanske Pitchfork er på samme side og kalder albummet for et mesterværk og tildeler det 8/10. Lyt til ”[Black Plot](https://www.youtube.com/watch?v=9qncjyyQ6nA)” fra det nye album.

”*Matt Pike is guitar god to a generation of bikers, barbarians and beardos, and Luminiferous is one of his finest hours, full of enough gruff He-Man barking and muscular, Motörheaded riff wizardry to soundtrack Season 666 of Game of Thrones*” - Rolling Stone.

High On Fire sørger for at der bliver masser af hegn og god metal i Lille VEGA for de medbringer hele to supportbands til at holde stemningen på kogepunktet, inden de selv indtager scenen.

**Black Tusk**

Den amerikanske heavyrock trio Black Tusk er et som et skud af højoktan vrede direkte ind i øregangen. De blander sydstats-rock og metal med klassisk harcore. Masser af heavy, masser af tempo, lidt rock og masser af metal-dedikation. Bandet har tidligere turneret med Skeleton Witch, Mastodon og Kvelertak. Lyt til sangen ”A Cold Embrace” [her](https://www.youtube.com/watch?v=np08NDg40CE).

**Bask**

Bask har netop udgivet albummet *American Hollow* og bliver beskrevet som det perfekte mix af Red Fang, Baroness, Led Zeppelin og Band of Horses.

*”I haven’t heard anything quite like this all year long, and I’ve listened to damn near a 1000
different albums at this point, mostly good, some great, and a few, like Bask, get the nod as being magnificent*" - Ripple Music.

Lyt til ”[Land of the Sky](https://www.youtube.com/watch?v=oL-PFsV0zJA)” live.

**Fakta om koncerten:**
High On Fire

Søndag 22. november kl. 21.00

Lille VEGA, Enghavevej 40, 1674 Kbh. V
170 kr. + gebyr
Billetsalget er startet via VEGAs hjemmeside og Billetnet.